CELEX: E2020C0151
Language: fi
Date: 2020-12-11 00:00:00
Title: EFTAn valvontaviranomaisen delegoitu päätös N:o 151/20/KOL, annettu 11 päivänä joulukuuta 2020, ETA:n EFTA-valtioissa toteutettavan valvontaohjelman vahvistamisesta vuodeksi 2021 elintarvike- ja eläinlääkintäalaa koskevan ETA-lainsäädännön soveltamisen todentamista varten [2021/336]

25.2.2021   
            
            
               FI
            
            
               Euroopan unionin virallinen lehti
            
            
               L 66/66
            
         
      EFTAN VALVONTAVIRANOMAISEN DELEGOITU PÄÄTÖS N:o 151/20/KOL,
      annettu 11 päivänä joulukuuta 2020,
      ETA:n EFTA-valtioissa toteutettavan valvontaohjelman vahvistamisesta vuodeksi 2021 elintarvike- ja eläinlääkintäalaa koskevan ETA-lainsäädännön soveltamisen todentamista varten [2021/336]
      EFTAN VALVONTAVIRANOMAINEN, joka
      ottaa huomioon ETA-sopimuksen liitteessä I olevan I luvun 1.1 osan 11b kohdan ja lI luvun 31q kohdan sekä liitteessä II olevan XII luvun 164 kohdan, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus), sellaisena kuin se on muutettuna ja mukautettuna ETA-sopimukseen sopimuksen pöytäkirjalla 1 ja sopimuksen liitteissä I ja II tarkoitetuilla alakohtaisilla mukautuksilla, ja erityisesti sen 118 artiklan 1 kohdan,
      sekä katsoo seuraavaa:
      Elintarvike- ja eläinlääkintäalaa koskevan ETA-lainsäädännön (2) täytäntöönpanon valvonta kuuluu ETA-valtioille, joiden toimivaltaiset viranomaiset virallista valvontaa järjestämällä seuraavat ja todentavat, että asiaankuuluvia ETA-lainsäädännön vaatimuksia noudatetaan tosiasiallisesti ja että ne pannaan täytäntöön.
      Asetuksen (EU) 2017/625116 artiklassa edellytetään, että EFTAn valvontaviranomaisen, jäljempänä ’viranomainen’, asiantuntijat suorittavat ETA:n EFTA-valtioissa valvontaa, myös auditointeja, ETA-lainsäädännön soveltamisen todentamiseksi. Viranomaisen olisi suoritettava elintarvikkeiden ja rehujen turvallisuuteen, eläinten terveyteen ja hyvinvointiin, kasvinsuojeluaineisiin, luonnonmukaiseen tuotantoon sekä kansallisten valvontajärjestelmien ja niitä toteuttavien toimivaltaisten viranomaisten toimintaa koskevaa valvontaa.
      ETA-sopimuksen liitteen I ja sopimuksen liitteessä II olevan XII luvun alakohtaisista mukautuksista seuraa, että eläinlääkintä-, rehu- ja elintarvikelainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia.
      Asetuksen (EU) 2017/625118 artiklan 1 kohdasta seuraa, että viranomaisen on vahvistettava valvontaohjelma asiantuntijoidensa Islannissa ja Norjassa edellä mainituilla aloilla suorittamaa ETA-lainsäädännön soveltamisen valvontaa varten.
      Valvontaohjelma laaditaan tietyille painopistealoille. Painopistealojen määrittämisessä käytettyjä kriteereitä ovat muun muassa havaitut riskit ja esiin nousevat aiheet (esimerkiksi eläintaudit tai elintarvike- tai rehukriisit), alan merkitys ETA:n EFTA-valtioissa, ETA:n EFTA-valtioiden aiempi suoriutuminen kyseisellä alalla ja asiaankuuluvista lähteistä saadut tiedot, mukaan lukien Euroopan komission valvontaohjelmassaan (3) vahvistamat painopisteet,
      ON HYVÄKSYNYT TÄMÄN PÄÄTÖKSEN:
      
                  1.
               
               
                  Tämän päätöksen liitteessä vahvistetaan asetuksen (EU) 2017/625116 artiklan 1 kohdan mukaisesti vuotta 2021 koskeva valvontaohjelma asiantuntijoiden Islannissa ja Norjassa suorittamaa valvontaa varten.
               
            
                  2.
               
               
                  Tämä päätös on osoitettu Islannille ja Norjalle.
               
            
         Tehty Brysselissä 11 päivänä joulukuuta 2020
         
            EFTAn valvontaviranomaisen puolesta, delegointipäätöksen N:o 130/20/KOL nojalla
         
         
            Högni KRISTJÁNSSON
            
               Asiasta vastaava kollegion jäsen
            
         
         
            Carsten ZATSCHLER
            
               Allekirjoittaja oikeus- ja hallinto
            
            
               asioista vastaavan johtajan ominaisuudessa
            
         
      
      
         (1)  EUVL L 95, 7.4.2017, s. 1.
      
         (2)  Elintarvike- ja eläinlääkintäalaa koskevan ETA-lainsäädännön kohteena ovat elintarvikkeet ja elintarviketurvallisuus, rehu ja rehuturvallisuus, eläinten terveyttä ja hyvinvointia koskevat vaatimukset, eläimistä saatavat sivutuotteet ja niistä johdetut tuotteet, kasvinsuojeluaineiden markkinoille saattaminen ja käyttö sekä torjunta-aineiden kestävä käyttö ja luonnonmukaisten tuotteiden tuotanto ja merkinnät.
      
         (3)  Komission täytäntöönpanopäätös (EU) 2020/1550, annettu 23 päivänä lokakuuta 2020, monivuotisen valvontaohjelman vahvistamisesta vuosiksi 2021–2025 komission asiantuntijoiden jäsenvaltioissa elintarvikeketjua koskevan unionin lainsäädännön soveltamisen todentamiseksi suorittamaa valvontaa varten (EUVL L 354, 26.10.2020, s. 9).
   
   
      
         LIITE
         Tässä liitteessä vahvistetaan vuotta 2021 koskeva valvontaohjelma, joka viranomaisen asiantuntijoiden on toteutettava Islannissa ja Norjassa asetuksen (EU) 2017/625 soveltamisalaan kuuluvilla aloilla.
         Viranomainen on yksilöinyt tietyt painopistealat, jotka liittyvät elintarvikkeiden ja rehujen turvallisuuteen, eläinten terveyteen ja hyvinvointiin, kasvinsuojeluaineisiin sekä kansallisten valvontajärjestelmien ja toimivaltaisten viranomaisten toimintaan.
         Viranomaisen asiantuntijat suorittavat valvontaa, mukaan lukien paikalla tehtävää todentamista, auditointeja ja asiakirjoihin perustuvaa analysointia, asetuksen (EU) 2017/625116 artiklan mukaisesti.
         Viranomaisen suorittaman valvonnan on tarkoitus kattaa suurelta osin viranomaisen yksilöimät painopistealat, joilla on tarkastettava virallisten valvontajärjestelmien ja täytäntöönpanotoimien taso ja tehokkuus.
         Seuraavassa esitetään Islannissa ja Norjassa vuonna 2021 toteutettava valvontaohjelma, jonka avulla todennetaan sääntöjen soveltaminen asetuksen (EU) 2017/625 soveltamisalaan kuuluvilla aloilla:
         
                     Painopisteala
                  
                  
                     Erityistavoitteet
                  
               
                     
                        Elintarvikevälitteiset zoonoosit
                     
                  
                  
                     Asiakirjoihin perustuva analyysi, jossa arvioidaan elintarvikeperäisten zoonoosien valvontaa, kiinnittäen erityistä huomiota kansallisten salmonellan valvontaohjelmien täytäntöönpanon tasoon ja tehokkuuteen
                  
               
                     
                        Eläinlääke-, torjunta-aine- ja vierasainejäämät elävissä eläimissä ja eläinperäisissä elintarvikkeissa
                     
                  
                  
                     Auditoinnit, joissa todennetaan sovellettavan eläinlääke-, torjunta-aine- ja vierasainejäämiä elävissä eläimissä ja eläinperäisissä elintarvikkeissa koskevan ETA-lainsäädännön noudattaminen ja asiaa koskevan virallisen valvonnan toteuttaminen.
                     Asiakirjoihin perustuva analyysi, jossa todennetaan, että Islannin ja Norjan toimittamat jäämiä koskevat valvontasuunnitelmat ovat asiaa koskevassa ETA-lainsäädännössä vahvistettujen vaatimusten mukaisia.
                  
               
                     
                        Elintarviketietojen antaminen kuluttajille sekä ravitsemus- ja terveysväitteet
                     
                  
                  
                     Asiakirjoihin perustuva analyysi, jossa arvioidaan kansallisten valvontajärjestelmien ja niistä vastaavien toimivaltaisen viranomaisten toimintaa kuluttajille annettavien elintarviketietojen sekä ravitsemus- ja terveysväitteiden osalta.
                  
               
                     
                        Eläinten hyvinvointi teurastuksen yhteydessä, tuotantoeläimet
                     
                  
                  
                     Auditointien avulla todennetaan, että noudatetaan sovellettavaa ETA-lainsäädäntöä, joka koskee märehtijöiden, sikaeläinten ja siipikarjan hyvinvointia teurastuksen yhteydessä, ja toteutetaan asiaan liittyvää virallista valvontaa.
                  
               
                     
                        Kasvinsuojeluaineet, torjunta-aineiden jäämät ja torjunta-aineiden kestävä käyttö
                     
                  
                  
                     Asiakirjoihin perustuvan analyysin ja siihen perustuvan auditoinnin avulla todennetaan, että noudatetaan sovellettavaa ETA-lainsäädäntöä, joka koskee kasvinsuojeluaineiden lupien myöntämistä, kaupan pitämistä ja käyttöä sekä torjunta-ainejäämiä, torjunta-aineiden kestävää käyttöä ja asiaa koskevan virallisen valvonnan toteuttamista.
                  
               
                     
                        Tarkastuksissa annettujen suositusten jatkotoimet
                     
                     
                        
                           (alakohtaiset ja yleiset)
                        
                     
                  
                  
                     Muun muassa auditoinnein ja paikalla tehtävin tarkastuksin todennetaan, että Islanti ja Norja toteuttavat asianmukaiset jatkotoimet viranomaisen valvonnassa havaittujen yksittäisten tai järjestelmällisten puutteiden korjaamiseksi.
                  
               
                     
                        Rajatarkastusasemien vaatimustenmukaisuus
                     
                  
                  
                     Todennetaan, että Islannin ja Norjan nimettäviksi ehdottamat rajatarkastusasemat täyttävät sovellettavassa ETA- lainsäädännössä rajatarkastusasemille, myös tarkastuskeskuksille, asetetut vähimmäisvaatimukset ennen tällaisten asemien nimeämistä.